**Patikslintas priedas**

**PATVIRTINTA**

Skuodo rajono savivaldybės tarybos

2021 m. balandžio 29 sprendimu Nr. T10-71/T9-

**SKUODO RAJONO SAVIVALDYBĖS KONTROLĖS IR AUDITO TARNYBOS**

**2020 METŲ VEIKLOS ATASKAITA**

2020-04-15

(data)

Skuodas

(parengimo vieta)

**VADOVO ŽODIS**

Skuodo rajono savivaldybės kontrolės ir audito tarnyba (toliau – Tarnyba) yra subjektas, prižiūrintis, ar teisėtai, efektyviai, ekonomiškai ir rezultatyviai valdomas ir naudojamas Skuodo rajono savivaldybės turtas, kaip vykdomas savivaldybės biudžetas ir naudojami kiti piniginiai ištekliai.

Tarnyba, įgyvendindama Vietos savivaldos įstatyme nustatytas funkcijas ir suteiktus įgaliojimus, atlieka išorės finansinius ir veiklos auditus Savivaldybės administracijoje, Savivaldybės administravimo subjektuose ir Savivaldybės valdomose įmonėse. Bendras finansinių auditų tikslas – pareikšti nepriklausomą nuomonę dėl finansinių ir kitų ataskaitų duomenų tikrumo ir teisingumo, veiklos auditų – įvertinti, ar audituojamas subjektas ekonomiškai, efektyviai ir rezultatyviai naudoja turimus išteklius, pateikti rekomendacijas paslaugų kokybei gerinti ar išlaidoms mažinti, veiklos efektyvumui ir rezultatyvumui didinti. Be to, atliekant auditus, taip pat siekiama kuo anksčiau atskleisti galimus nukrypimus nuo galiojančio teisinio reglamentavimo bei priimtų standartų, imtis priemonių, kurios ateityje užkirstų kelią pažeidimams arba sumažintų jų atsiradimo galimybę.

Tarnybos veikla yra grindžiama viešumo principu, todėl visos atliktų auditų ataskaitos ir išvados teikiamos ne tik audituojamų subjektų vadovams, bet ir Savivaldybės merui, Savivaldybės administracijos direktoriui ir svarstomos Savivaldybės tarybos Kontrolės komitete. Auditų ataskaitos ir išvados skelbiamos Savivaldybės interneto svetainėje [www.skuodas.lt](http://www.skuodas.lt). Tarnybos atliekamų auditų išorinę peržiūrą atlieka Valstybės kontrolė.

2020 metais Tarnyboje įvyko daug pokyčių, kurie įtakojo Tarnybos veiklą. Nuo kovo 2 d. iš pareigų savo noru atleista savivaldybės kontrolierė. Užsitęsus konkursams į savivaldybės kontrolieriaus pareigas, Tarnyboje buvo 1 darbuotojas – pavaduotoja, laikinai einanti savivaldybės kontrolieriaus pareigas, kuri dėl sveikatos problemų nedirbo beveik 3 mėnesius. Pavaduotoja, laimėjusi konkursą, nuo gruodžio 1 dienos perkelta į savivaldybės kontrolieriaus pareigas 5 metų kadencijai. Nors nuo 2019 m. sausio 2 d. įsigaliojo Vietos savivaldos įstatymo pakeitimai dėl to, kad savivaldybių kontrolės ir audito tarnybose privalomas minimalus darbuotojų skaičius yra 2, tačiau dėl teisminių ginčų konkursas laisvai pavaduotojo pareigybei užimti nebuvo skelbiamas, ir metų pabaigoje Tarnyboje dirbo tik savivaldybės kontrolierius.

Tarnybos veiklos 2020 m. ataskaita parengta ir Savivaldybės tarybai teikiama vadovaujantis Vietos savivaldos įstatymu, Savivaldybės tarybos veiklos reglamentu ir Tarnybos nuostatais. Šioje ataskaitoje pateikiama informacija apie pagrindinius Tarnybos 2020 m. atliktus darbus ir pasiektus rezultatus.

**I SKYRIUS**

**STRATEGINIO VEIKLOS PLANO ĮGYVENDINIMAS**

Tarnyba vykdo veiklą, įgyvendindama Savivaldybės 2020–2022 metų strateginio veiklos plano Savivaldybės valdymo ir pagrindinių funkcijų vykdymo programos priemonę „Kontrolės ir audito tarnybos veiklos užtikrinimas“ ir prisideda prie Savivaldybės strateginio plėtros 2020–2025 metų plano prioriteto „Efektyvus Skuodo rajono valdymas“ įgyvendinimo, strateginio tikslo „Efektyvinti savivaldybės institucijų veiklą“ siekimo.

2020 m. Tarnyba atliko finansinius ir veiklos auditus. Tarnybos veiklai vykdyti 2020 m. buvo skirta 58,7 tūkst. Eur asignavimų, faktiškai panaudota 45,5 tūkst. Eur. 2020 m. Tarnyboje beveik visus metus dirbo vienas darbuotojas. Tarnybos veikla buvo vykdoma pagal Savivaldybės kontrolieriaus 2019 m. lapkričio 13 d. įsakymu Nr. KA1-15 patvirtintą ir su Savivaldybės tarybos Kontrolės komitetu suderintą 2020 m. veiklos planą, kuris dėl susiklosčiusių aplinkybių 2020 m. gruodžio 1 d. įsakymu KA1-6 buvo patikslintas. Savivaldybės tarybos Kontrolės komitetas veiklos plano pakeitimams pritarė. **Pradiniame 2020 m. veiklos plane buvo numatyta atlikti Skuodo rajono savivaldybės 2019 metų konsoliduotųjų ataskaitų rinkinio, savivaldybės biudžeto ir turto naudojimo finansinį (teisėtumo) auditą, Viešosios įstaigos Skuodo pirminės sveikatos priežiūros centro veiklos auditą ir pabaigti Nekilnojamojo turto Skuodo rajono savivaldybėje valdymo veiklos auditą. Po atliktų pakeitimų viešosios įstaigos Skuodo pirminės sveikatos priežiūros centro veiklos auditas perkeltas į 2021 metus.** Papildomai Savivaldybės tarybos pavedimu[[1]](#footnote-1) atliktas Viešosios įstaigos Skuodo greitosios medicinos pagalbos stoties veiklos auditas.

Vietos savivaldos įstatymas taip pat numato, kad Tarnyba rengia ir Savivaldybės tarybai teikia sprendimams priimti reikalingas išvadas dėl Savivaldybės prisiimamų įsipareigojimų pagal paskolų, finansinės nuomos (lizingo) ir kitų įsipareigojamųjų skolos dokumentų sutartis, garantijų suteikimo kreditoriams už Savivaldybės valdomų įmonių prisiimamus įsipareigojimus pagal paskolų, finansinės nuomos (lizingo) ir kitų įsipareigojamųjų skolos dokumentų sutartis. 2020 m. Tarnyba Savivaldybės tarybai teikė dvi išvadas dėl Savivaldybės skolinimosi galimybių: **dėl Skuodo rajono savivaldybės galimybės imti ilgalaikę paskolą ir dėl Skuodo rajono savivaldybės galimybės imti trumpalaikę paskolą iš Lietuvos Respublikos finansų ministerijos**.

Kadangi Tarnybos paskirtis yra padėti Savivaldybei tinkamai valdyti turtą, piniginius ir kitus išteklius, vienas iš svarbiausių Tarnybos uždavinių atlikus auditus – padėti audituojamiems subjektams ištaisyti auditų metu nustatytus trūkumus, spręsti nustatytas veiklos problemas. 2020 m. atlikus finansinius (teisėtumo) ir veiklos auditus, audituojamiems subjektams pateiktos rekomendacijas dėl trūkumų šalinimo ir veiklos tobulinimo. Po rekomendacijų pateikimo vertinti audituojamų subjektų veiklos pokyčiai, susiję su audito metu nustatytų trūkumų šalinimu, stebėta, kaip vykdomos audito ataskaitose pateiktos rekomendacijos ir šalinami nurodyti veiklos trūkumai ar tobulinama veikla. Nustatyta, kad rekomendacijų, kurių įgyvendinimo terminas baigiasi 2021 m. vasario mėn., įgyvendinimo lygis siekia 89 proc. Kasmet augantis audito rekomendacijų įgyvendinimo lygis rodo konstruktyvų auditorių ir audituojamų subjektų bendradarbiavimą ir bendrų tikslų siekimą.

Tarnyba, kaip Savivaldybės biudžetinė įstaiga, be teisės aktais jai deleguotų išorės audito funkcijų, vykdė bendras biudžetinės įstaigos funkcijas. Tai veiklos planavimo, viešojo administravimo, įstaigos vidaus dokumentų tvarkymo, personalo valdymo, valstybės tarnybos tarnautojų mokymo, jų tarnybinės veiklos vertinimo ir kt. funkcijas.

**II SKYRIUS**

**KONTEKSTO (APLINKOS) ANALIZĖ**

Siekiant užtikrinti atliekamų auditų kokybę, Tarnyboje yra patvirtintos tvarkos, reglamentuojančios darbo planavimo principus, atliekamų auditų priežiūrą, peržiūrą, audito dokumentų rengimo ir tvarkymo bendruosius reikalavimus ir kitus dalykus. Kasmet sudaromas mokymų planas, darbuotojai turi galimybę kelti kvalifikaciją įvairiuose mokymuose. Tarnyboje turi patvirtintą Auditų kokybės užtikrinimo vadovą, kuris reglamentuoja, kad prieš kiekvieną audito užduotį iš auditą atliekančių ir audite dalyvaujančių Tarnybos darbuotojų būtų reikalaujama surinkti rašytinius patvirtinimus, kad jie atitinka nepriklausomumo reikalavimus, kaip tai numatyta 1-ojo TKKS[[2]](#footnote-2) 24 dalyje.

**III SKYRIUS**

**STRATEGINIŲ TIKSLŲ ĮGYVENDINIMAS**

|  |
| --- |
| **1 strateginis tikslas[[3]](#footnote-3) – užtikrinti aukštą teikiamų paslaugų kokybę ir prieinamumą** |
| **Tikslas[[4]](#footnote-4) – organizuoti ir užtikrinti sklandų Skuodo rajono savivaldybės įstaigų veiklos ir funkcijų įgyvendinimą** |
| ***1 lentelė.***Tikslą įgyvendinančios programos patvirtintų asignavimų panaudojimas   |  |  |  |  |  |  | | --- | --- | --- | --- | --- | --- | | Programos kodas | Programos pavadinimas | Asignavimų panaudojimas (tūkst. Eur) | | | | | Asignavimų planas | Patikslintas asignavimų planas\* | Panaudota  asignavimų | Panaudota asignavimų (proc.)\*\* | | 1 | 2 | 3 | 4 | 5 | 6 | | 4.1.1.4. | Kontrolės ir audito tarnybos veiklos užtikrinimas | 58,7 | 58,7 | 45,5 | 77,5 | | *Iš jų ES ir kita tarptautinė finansinė parama* | | – | – | – | – | |  |  |  |  |  |  |   \* Jeigu asignavimų plane, įskaitant patikslinimus ataskaitiniam laikotarpiui, asignavimai didėja ar mažėja daugiau nei 5 proc. lyginant su asignavimais, nurodytais asignavimų plane, to priežastys trumpai paaiškinamos po lentele. Paaiškinimai pateikiami dėl patikslintų asignavimų programos lygiu.  \*\* Jeigu asignavimų panaudojimo procento nuokrypiai viršija 10 proc., jie ir jų priežastys trumpai paaiškinami po lentele.  Asignavimai buvo planuoti dviem darbuotojams. Tarnyboje tik 2 mėn. dirbo du darbuotojai, likusį laiką dirbo vienas darbuotojas, iš kurių beveik 3 mėn. turėjo nedarbingumo pažymėjimą, todėl nebuvo naudojami asignavimai darbo užmokesčiui. |
| ***1 grafikas.*** *Planuojamų ir atliktų auditų skaičius, vnt.*  *\**  Nuo 2017 m. mažėjo planuojamų ir atliktų auditų skaičius, tačiau tai nereiškia darbų apimties mažėjimo Tarnyboje. Ankstesniais laikotarpiais buvo planuojami atskiri auditai ir tose įstaigose, kurių duomenys tikrinami atliekant Konsoliduotųjų ataskaitų vertinimo auditą. Dabar šiose įstaigose nėra planuojami atskiri auditai, tačiau duomenys yra patikrinami atliekant Konsoliduotųjų ataskaitų vertinimo auditą. Minėtas auditas apima metinių finansinių ir biudžeto vykdymo ataskaitų vertinimą visuose Savivaldybės kontroliuojamuose subjektuose. **Atlikus Skuodo rajono savivaldybės 2019 metų konsoliduotųjų ataskaitų rinkinio, savivaldybės biudžeto ir turto naudojimo vertinimo finansinį (teisėtumo) auditą, pateiktos rekomendacijos dėl vietinės reikšmės kelių ir gatvių informacijos patikslinimo apskaitoje pagal vietinės reikšmės kelių ir gatvių sąrašą ir dėl informacijos apie Savivaldybės turto panaudos, nuomos, pirkimo–pardavimo, patikėjimo sutartis paskelbimo Savivaldybės interneto svetainėje. Dėl nustatytų Skuodo rajono savivaldybės konsoliduotųjų finansinės būklės ataskaitos (ilgalaikio materialiojo turto, finansavimo sumų straipsnių), veiklos rezultatų ataskaitos (finansavimo pajamų ir pagrindinės veiklos sąnaudų straipsnių) duomenų iškraipymų, įskaitant sumas, kurių teisingumo nebuvo galima patvirtinti, pareikšta sąlyginė nuomonė dėl konsoliduotųjų finansinių ataskaitų rinkinio. Dėl konsoliduotųjų biudžeto vykdymo ataskaitų rinkinio pareikšta besąlyginė nuomonė, nes Skuodo rajono savivaldybės 2019 metų konsoliduotųjų biudžeto vykdymo ataskaitų rinkinys visais reikšmingais atžvilgiais parengtas ir pateiktas pagal Lietuvos Respublikos teisės aktus, reglamentuojančius šio rinkinio sudarymą.**  2020 m. buvo užbaigtas bendras su Valstybės kontrole Savivaldybės nekilnojamojo turto (pastatų) valdymo veiklos auditas, kuris buvo pradėtas 2019 m. Atliktas auditas, kurio metu buvo vertinami 2017–2019 m. I pusm. duomenys, atskleidė nekilnojamojo turto (pastatų) valdymo problemas. **Nustatyta, kad Savivaldybėje nėra turto valdymo krypčių, nerengiama turto valdymo strategija, nepriimami sprendimai dėl savivaldybės funkcijoms vykdyti nenaudojamo turto, ne visiems žemės sklypams, kurie reikalingi eksploatuoti nekilnojamąjį turtą, sudarytos panaudos sutartys, nepakankama nuomos ir panaudos sutarčių kontrolė, pastatų inventorizacija atliekama formaliai. Savivaldybės administracijai ir kitiems turto valdytojams pateiktos rekomendacijos dėl efektyvesnio ir kokybiškesnio Savivaldybės nekilnojamojo turto valdymo.**  Savivaldybės tarybos pavedimu atliktas Viešosios įstaigos Skuodo greitosios medicinos pagalbos stoties veiklos auditas. **Audito metu nustatyti trūkumai dėl netinkamo įstaigos ir turto valdymo, dėl netinkamo su darbo santykiais susijusių dokumentų tvarkymo, darbo laiko režimo nesilaikymo ir neteisingo darbo užmokesčio skaičiavimo darbuotojams, dėl neefektyviai ir neekonomiškai naudojamų įstaigos lėšų**. Pateiktos rekomendacijos veiklos tobulinimui.  Dėl darbuotojų trūkumo atlikta mažiau auditų negu planuota. 2021 m. taip pat planuojama atlikti mažiau auditų, nes dėl ilgai užtrunkančių konkurso procedūrų neaišku, kada bus įdarbintas antras darbuotojas. Pasikeitus aplinkybėms, planuojama koreguoti Tarnybos veiklos planą, tačiau šiuo metu tokių galimybių nėra. |

**IV SKYRIUS**

**PAPILDOMA INFORMACIJA**

Tarnyba yra Savivaldybių kontrolierių asociacijos narė. Per 2020 m. dalyvauta asociacijos rengiamuose seminaruose, pasitarimuose dėl veiklos tobulinimo, diskusijose dėl teisės aktų projektų, taip pat palaikytas ryšys su kitų savivaldybių kontrolės ir audito tarnybomis. Siekiant pasidalinti profesine audito patirtimi, gerąja audito praktika ir plėtoti bendradarbiavimą išorės auditų klausimais atliekant įstatymais priskirtus uždavinius ir funkcijas, buvo tęsiamas bendradarbiavimas su Valstybės kontrole.

2020 m. įvyko daug pokyčių, tačiau Tarnyba ir toliau ketina dėti visas pastangas, kad auditai būtų atlikti kokybiškai, o auditų rezultatai ir teikiamos rekomendacijos būtų reikšmingi ir padėtų užtikrinti savivaldybės lėšų ir turto ekonomišką bei efektyvų valdymą.

Už įsiklausymą į rekomendacijas ir siekį tobulėti dėkojame audituojamiesiems, už bendradarbiavimą, siekiant bendrų tikslų – Savivaldybės tarybos Kontrolės komitetui ir Savivaldybės vadovams.

––––––––––––––––––––

Neringa Stasiūtė, tel. (8 440) 45 574

Skuodo rajono savivaldybės

viešojo sektoriaus subjektų

metinės veiklos ataskaitos priedas

**VERTINIMO KRITERIJŲ ĮGYVENDINIMO ANALIZĖ**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Strateginio tikslo kodas | Programos kodas | Programos tikslo kodas | Uždavinio kodas | Vertinimo kriterijaus pavadinimas | Vertinimo kriterijaus kodas | Faktiniai duomenys | | | 2020 m. planas  (savivaldybės mastu) | Įvykdymas, proc. |
| 2018 m. | 2019 m. | 2020 m. |
| 1 | 4 | 1 |  | Atliktų auditų skaičius | P-4-1-1-1 | 5 | 4 | 3 | 4 | 75 |

Neringa Stasiūtė, tel. (8 440) 45 574

1. Skuodo rajono savivaldybės tarybos 2020 m. vasario 27 d. sprendimas Nr. T9-52 „Dėl audito atlikimo“ [↑](#footnote-ref-1)
2. 1-asis tarptautinio kokybės kontrolės standartas, išleistas Tarptautinės buhalterių federacijos Tarptautinių audito ir užtikrinimo standartų valdybos (Lietuvos audito rūmų išverstas į lietuvių kalbą, http://lar.lt/www/new/page.php?204). [↑](#footnote-ref-2)
3. Viešojo sektoriaus subjekto strateginiai tikslai turi sutapti su Skuodo rajono savivaldybės veiklos plano strateginiais tikslais. [↑](#footnote-ref-3)
4. Viešojo sektoriaus subjekto Strateginiame veiklos plane numatyti tikslai. [↑](#footnote-ref-4)